Raahen sairaalan leiketutkimusten kuvausohjeiden anto- ja   
saneluvastuut

Kuvausten ohjeistus

Ajanvaraustutkimukset pyytävän tahon mukaan

* **Oys:** vartalon alueen ja neuron TT- ja MRI-tutkimukset
  + Ohjeen antaa etukäteen elinspesifinen tiimi (body/neuro).
  + Ohjevastaava löytyy helpoiten Sison viikko-ohjelmasta, josta näkyvät myös puhelinnumerot tarvittaessa.
* **RAS / OAS / Raahen perusterveydenhuolto:** 
  + Body/neuro -MRI: Ohjeen antaa Oysin vartalo- tai neuroradiologi.
  + Muut tutkimukset: ohjeen antaa etukäteen joko etänä tutkimuksia saneleva virkalääkäri tai Raahessa paikalla oleva lääkäri.

Mikäli kuvausohjeita puuttuu tai niistä on kysyttävää, yhteys ensisijaisesti Teamsilla kyseisenä päivänä ohjeiden annosta vastuussa olevaan lääkäriin (**Oys** body/neuro, **RAS** etälääkäri tai paikalla oleva lääkäri, joka voi myös olla ulkopuolinen konsultti).

Päivystystutkimukset

* **Ilman erillistä ohjeistusta kuvataan:**
  + Pään natiivi-TT (vuoto, infarkti, trauma)
  + Aivo- ja kaulasuonten TTA
  + Raajojen TT murtumaepäilyissä
  + Keuhkoembolia-TT, kun kysytään vain ja ainoastaan keuhkoemboliaa
  + Virtsateiden lowdose-natiivi -TT, kun kysytään vain ja ainoastaan virtsatiekiveä.
* Muihin päivystystutkimuksiin kysytään **virka-aikana** ohje talossa paikalla olevalta lääkäriltä ja jos hän ei ole paikalla, Oysin päivystävältä radiologilta. **Virka-ajan ulkopuolella** tehtäviin päivystystutkimuksiin kysytään ohje Oysin päivystävältä radiologilta, **puhelin 040 1344931 / 08-3153510**.

Sanelu

Ajanvaraustutkimukset pyytävän tahon mukaan

* **OYS:** TT- ja MRI- tutkimukset sanelee Oysin elinspesifinen tiimi.
* **RAS / OAS / Raahen perusterveydenhuolto:** 
  + Body/neuro-MRI -tutkimukset sanelevat Oysin vartalo- ja neuroradiologit.
  + Muut MRI-tutkimukset: Raahessa etäsaneluvuorossa oleva virkaradiologi, resurssien mukaan muut Oysin radiologit, tai ulkopuolinen konsultti.
  + TT-tutkimukset: Raahessa etäsaneluvuorossa oleva virkaradiologi tai ulkopuolinen konsultti.
* Jos ajanvarauspotilaan vastaanottopäivämäärä on tiedossa, se merkitään huomioitavaa-kenttään RISissä.

Päivystystutkimukset

Päivystystutkimukset sanelee ensisijaisesti

* **Virka-aikana** etäsaneluvuorossa oleva virkalääkäri tai ulkopuolinen konsultti.
* **Virka-ajan ulkopuolella** päivystystutkimukset sanelee Oysin päivystävä radiologi.
  + Virka-ajan ulkopuolella tehtävistä päivystystutkimuksista soitetaan päivystävälle radiologille tutkimuksen jälkeen, koska tutkimukset saattavat jäädä huomaamatta päivystyslistalta.